Diari Oficial de la Generalitat Valenciana


Sumari del DOGV 2971, del 15-04-1997 (1997/6514)

RESOLUCIÓ de 12 de novembre de 1996, de la Direcció General del Medi Natural, per la qual es declara refugi de caça els terrenys compresos en la desembocadura del riu Millars.
-------------------------------------------------------------------------------------------------------------------------------------------------------------------------------

### Dades del document

Número de DOGV
:   2971

Data del DOGV
:   15-04-1997

Secció del DOGV
:   CONVENIS I ACTES - ALTRES ASSUMPTES

Número del document
:   1997/6514


Data del document
:   12-11-1996

Organisme emissor
:   Conselleria de Medi Ambient

Tipus de document
:   Resolució

RESOLUCIÓ de 12 de novembre de 1996, de la Direcció General del Medi Natural, per la qual es declara refugi de caça els terrenys compresos en la desembocadura del riu Millars.  
Vista la proposició no de llei de la Comissió de Medi Ambient de les Corts Valencianes, número 139/3 de 19 de novembre de 1993, que sol·licitava la protecció de la desembocadura del riu Millars.  
Vist l'escrit del senyor Javier Casanova Casanova, en representació de Comercial Casanova, SA, de data 21 d'agost de 1990, en el qual sol·licita la creació d'una zona de reserva de caça en la finca de la seua propietat denominada El Palasiet, situada al terme municipal de Burriana i contigua al domini públic hidràulic (DPH) de la desembocadura del riu Millars.  
Vistos els informes dels Serveis Territorials de la Conselleria d'Agricultura i Medi Ambient de Castelló.  
Vista la proposta del Servei de Protecció d'Espècies.  
A l'empara de l'article 11 de la Llei 1/1970, de 4 d'abril, de Caça, i de l'article 12 del seu reglament.  
Fent ús de les facultats que tinc atribuïdes, resolc:  
Article 1. Zona declarada  
Es declara refugi de caça, amb la denominació d'Estació Zoològica de la Desembocadura del Riu Millars, la desembocadura del riu Millars i l'annexa finca El Palasiet, amb una superfície de 414 hectàrees, terrenys situats als termes municipals de Burriana, Almassora i Vila-real. S'exclouen de la dita denominació els terrenys corresponents als límits actuals del camp de tir existent a la zona.  
Els límits geogràfics del refugi de caça s'especifiquen descriptivament i geogràficament en els annexos I i II d'aquesta resolució.  
La declaració es basa en motius de tipus conservacionista.  
Article 2. Condicions que regeixen el funcionament  
En aquest refugi de caça i a fi d'assegurar la conservació de les espècies de fauna, estarà prohibit permanentment l'exercici de la caça.  
No obstant això, quan hi haja raons d'ordre biològic, tècnic o científic que aconsellen la captura o reducció de determinats exemplars, el director territorial de la Conselleria d'Agricultura i Medi Ambient de Castelló podrà concedir l'oportuna autorització excepcional i fixar les condicions aplicables en cada cas.  
Article 3. Senyalització  
Els terrenys que comprén el refugi de caça se senyalitzaran amb els llistons d'empostissar que indica la Resolució de 26 d'abril de 1988, de la Conselleria d'Agricultura i Pesca, corresponents a refugis de caça.  
Disposició final  
Aquesta resolució entrarà en vigor el dia de la seua publicació en el Diari Oficial de la Generalitat Valenciana.  
València, 12 de novembre de 1996.- La directora general del Medi Natural: Pilar Máñez Capmany.  
ANNEX I  
Límits (segons plànol adjunt, annex II):  
Nord: marge esquerre del domini públic hidràulic del riu Millars.  
Est: línia marítima terrestre.  
Sud: marge dret pel camí de Vora Riu de Solades fins a arribar al camí de la Cossa i límit sud de la finca El Palasiet.  
Oest: via fèrria de Castelló a València.  
ANNEX II  
- Plànol adjunt a escala 1:50.000.